CELEX: 32019R0841
Language: mt
Date: 2019-03-14 00:00:00
Title: Regolament Delegat tal-Kummissjoni (UE) 2019/841 tal-14 ta' Marzu 2019 li jikkoreġi ċerti veżjonijiet tal-lingwa tar-Regolament Delegat (UE) 2015/2446 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni

24.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 138/76
               
            
         REGOLAMENT DELEGAT TAL-KUMMISSJONI (UE) 2019/841
         tal-14 ta' Marzu 2019
         li jikkoreġi ċerti veżjonijiet tal-lingwa tar-Regolament Delegat (UE) 2015/2446 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikoli 7, 62, 156, 160, 212 u 253 tiegħu,
         Billi:
         
                     (1)
                  
                  
                     Il-verżjoni tal-lingwa Ġermaniża tar-Regolament Delegat tal-Kummissjoni (UE) 2015/2446 (2) fiha żball fid-definizzjoni stabbilita fl-Artikolu 1(21) fir-rigward tal-merkanzija għall-użu personali u b'hekk jinbidel il-kamp ta' applikazzjoni tad-definizzjoni.
                  
               
                     (2)
                  
                  
                     Il-verżjoni tal-lingwa Slovakka tar-Regolament Delegat (UE) 2015/2446 fiha żball fl-Artikolu 128(2) li ġie introdott bir-Regolament Delegat tal-Kummissjoni (UE) 2016/341 (3) fir-rigward tal-valur tal-oġġetti li għandhom l-istatus doganali ta' oġġetti tal-Unjoni, u b'hekk it-tifsira tad-dispożizzjoni hija opposta għal dik maħsuba.
                  
               
                     (3)
                  
                  
                     Il-verżjoni tal-lingwa Taljana tar-Regolament Delegat (UE) 2015/2446 fiha żball fil-punt (b) tal-Artikolu 226(1) fir-rigward tal-impjegat imsemmi fih.
                  
               
                     (4)
                  
                  
                     Il-verżjoni tal-lingwa Estonjana tar-Regolament Delegat (UE) 2015/2446 fiha żball fis-sentenza introduttorja tal-Artikolu 226(3) u t-tifsira tad-dispożizzjoni hija opposta għal dik maħsuba.
                  
               
                     (5)
                  
                  
                     Il-verżjonijiet tal-lingwa Daniża, Finlandiża, Franċiża, Ġermaniża, Griega, Olandiża u Spanjola tar-Regolament Delegat (UE) 2015/2446 fihom żball fl-Anness 22-01 fir-rigward tal-oġġetti elenkati f'dak l-Anness.
                  
               
                     (6)
                  
                  
                     Għalhekk, jenħtieġ li l-verżjonijiet tal-lingwa Daniża, Estonjana, Finlandiża, Franċiża, Ġermaniża, Griega, Olandiża, Taljana, Slovakka u Spanjola tar-Regolament Delegat (UE) 2015/2446 jiġu korretti skont dan. Il-verżjonijiet bil-lingwi l-oħra ma jintlaqtux,
                  
               ADOTTAT DAN IR-REGOLAMENT:
         
            Artikolu 1
            
               (ma japplikax għal-lingwa Maltija)
            
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 269, 10.10.2013, p. 1.
         
            (2)  Ir-Regolament Delegat tal-Kummissjoni (UE) 2015/2446 tat-28 ta' Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (ĠU L 343, 29.12.2015, p. 1).
         
            (3)  Ir-Regolament Delegat tal-Kummissjoni (UE) 2016/341 tas-17 ta' Diċembru 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli tranżizzjonali għal ċerti dispożizzjonijiet tal-Kodiċi Doganali tal-Unjoni fejn is-sistemi rilevanti għadhom ma sarux operazzjonali u li jemenda r-Regolament Delegat (UE) 2015/2446 (ĠU L 69, 15.3.2016, p. 1).